|  |  |  |
| --- | --- | --- |
|  | rokiskio-herbas |  |
| [*www.esinvesticijos.lt*](http://www.esinvesticijos.lt) | [*www.rokiskis.lt*](http://www.rokiskis.lt) | [*www.rmvvg.lt*](http://www.rmvvg.lt) |

**II kvietimo projektai**

**Ekologų klubas "Medeina"** parengė du projektus, vieną - **„Motyvacija = aktyvi veikla“**, kurio tikslas – gerinti Rokiškio miesto ekonomiškai neaktyvių gyventojų padėtį darbo rinkoje, motyvuojant imtis aktyvios veiklos, įtraukiant į neformaliojo švietimo veiklas, mokymus - turizmo srities specialistams parengti. Kitu projektu **„Jaunimo verslumo skatinimo iniciatyvos Rokiškio mieste“** sieks pagerinti gyventojų įsidarbinimo galimybes, įgyvendins bendruomenės verslumui didinti skirtas neformalias iniciatyvas.

**Rokiškio turizmo ir tradicinių amatų informacijos ir koordinavimo centras** parengė projektą **„Rokiškio miesto gyventojų įtraukimas į visuomeninę veiklą ir jų turiningos veiklos bei prasmingo laisvalaikio organizavimas“**. Juo sieks padidinti socialinę atskirtį patiriančių ir vyresnio amžiaus asmenų integraciją į Rokiškio miesto bendruomenę, teikiant turiningos kasdieninės veiklos ir prasmingo laisvalaikio organizavimo užimtumo paslaugas.

**Rokiškio rajono savivaldybės švietimo centro** pateiktas projektas **„Kūrybinės amatų dirbtuvės“** gerins Rokiškio miesto ekonomiškai neaktyvių gyventojų įsidarbinimo galimybes, suteikiant projekto dalyviams naujų profesinių ir kitų reikalingų įgūdžių, įtraukiant į neformaliojo švietimo veiklas.

**Rokiškio rajono automobilių ir motociklų sporto klubas "Viesulas"** projektas **„Aktyvaus užimtumo erdvės sukūrimas ir pritaikymas vaikams ir jaunimui Rokiškio mieste“** skatins socialinę atskirtį patiriančių asmenų, aktyvų užimtumą per kūrybiškumą, saviraišką, sveiką gyvenseną, skatinimą sportuoti įvairiomis fizinio aktyvumo formomis bei savarankiškumo įgūdžius stovyklose.

**UAB "Limfodemos centras“** projektu **„Rokiškio miesto gyventojų gyvenimo įgūdžių ugdymas plėtojant socialinius ryšius“** padės socialinę atskirtį patiriančius Rokiškio miesto asmenis tapti pilnaverčiais miesto bendruomenės nariais, įvairiomis technikomis ir žiniomis, teikiant jiems psichologinę pagalbą, formuojant sveikos gyvensenos įgūdžius ir tuo keičiant jų požiūrį į gyvenimą.

**Visuotinė organizacija "Tyzenhauzų paveldas"** pateikė projektą **„Sociokultūrinių paslaugų organizavimas Rokiškio miesto senyvo amžiaus asmenims“**, kurio tikslas - didinti Rokiškio miesto gyventojų socialinius gebėjimus.